S-2901/2023

Mál þetta, sem dómtekið var 3. nóvember 2023, höfðaði lögreglustjórinn á Suðurnesjum með ákæru útgefinni 30. október 2023, á hendur J-x-x A-x-x G-x-x Z-x-x, f. d. [...], ríkisborgara Kólumbíu;

„fyrir brot gegn lögum um ávana- og fíkniefni með því að hafa aðfaranótt 15. september 2023, staðið að innflutningi á samtals 300 gaf kókaíni til söludreifingar á Íslandi, en fíkniefnin flutti ákærði til Íslands sem farþegi með flugi nr. [...], frá Kaupmannahöfn í Danmörku til Keflavíkurflugvallar, falin innanvortis. Ákærði afhenti A, kt. 000000- 0000, hluta af efnunum og var með samtals 65,96 gaf kókaíni í fórum sínum þegar lögregla handtók hann sunnudaginn 17. september 2023 að [...]í Reykjavík.

Telst háttsemi þessi varða við 2. sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk samtals 65,95 gaf kókaíni samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.“

Ákærði mætti við þingfestingu málsins 3. nóvember 2023, játaði brot sitt án undandráttar og samþykkti upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði krefst þess í málinu að honum verði gerð sú vægasta refsing sem lög leyfa og að gæsluvarðhald sem hann hefur sætt frá 1 9. september 2023 komi til frádráttar dæmdri refsingu. Þá krefst verjandi hæfilegrar þóknunar sér til handa úr ríkissjóði.

Með skýlausri játningu ákærða, sem fær stoð í framlögðum gögnum, þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Engra gagna nýtur um að ákærði hafi áður gerst sekur um refsiverða háttsemi og verður tekið mið af því við ákvörðun refsingar.

Af rannsóknargögnum málsins verður ekki séð að ákærði hafi verið eigandi fíkniefnanna eða að hann hafi tekið þátt í skipulagningu á innflutningi þeirra til Íslands með öðrum hætti en að samþykkja að flytja efnin til landsins gegn greiðslu. Verður litið til þessara atriða við ákvörðun refsingar og skýlausrar játningar ákærða á rannsóknarstigi og fyrir dómi. Á hinn bóginn verður ekki fram hjá því litið að ákærði flutti kókaíni til landsins ætlað til söludreifingar hér á landi í ágóðaskyni. Að öllu framangreindu virtu og með vísan til dóms Hæstaréttar í máli nr. 209/2017 þykir refsing ákærða hæfilega ákveðin fangelsi í 6 mánuði. Til frádráttar þeirri refsingu komi gæsluvarðhald sem ákærði hefur sætt frá 19. september 2023 að fullri dagatölu, sbr. 76. gr. almennra hegningarlaga.

Þá sæti ákærði upptöku fíkniefna sem haldlögð voru af lögreglu við rannsókn málsins líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, sem er þóknun skipaðs verjanda ákærða G-kk-ef N-kk-ef G-kk-ef lögmanns á rannsóknarstigi og fyrir dómi sem þykir hæfilega ákveðin með hliðsjón af tímaskýrslu og umfangi málsins 903.9 60 krónur að meðtöldum virðisaukaskatti.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, J-x-x A-x-x G-x-x Z-x-x, sæti fangelsi í sex mánuði. Til frádráttar þeirri refsingu komi gæsluvarðhald ákærða frá 19. september 2023 að fullri dagatölu.

Ákærði sæti upptöku á 65,95 g af kókaíni.

Ákærði greiði 903.960 króna þóknun skipaðs verjanda síns, G-kk-ef N-kk-ef G-kk-ef lögmanns.

E-kvk-nf B-kvk-nf Á-kvk-nf